open-index/open-wikipedia-markdown huggingface dataset:
Sicilie

La **Sicilie** (in lengha siciliane *Sicilìa*) e je une regjon autonome a statût speciâl de Italie insunâl. E je la plui grande isule dal Mâr Mediterani e ancje la plui grande regjon taliane. E je bagnade a Nord dal Mâr Tiren, a soreli jevât dal Mâr Joni e a Sud dal Canâl di Sicilie. Il cjâf lûc al è Palermo.

## Teritori
### Gjeografie
La Sicilie e à une superficie di 25.710 km2, par il 61,4 par cent colinâr; lis monts a ocupin il 24,5% dal teritori, e il restant 14,1% al è plan.

La regjon e à une intense ativitât vulcaniche, par vie de sô posizion e de sô morfologjie. I vulcans atîfs a son trê: il plui grant al è l'Etna, di 3.263 metris; la sô ativitât comprent eruzions di lavis basaltichis che sucedin a periodis di calme. Lis altri doi a son Stromboli e Vulcan.

La plane plui grande e je la plane di Catanie, di origjin diluvionâl.

### Provinciis
* Provincie di Agrigjent (*Girgentu*)
* Provincie di Caltanissete (*Nissa*)
* Citât metropolitane di Catanie (*Catanìa*)
* Provincie di Enna (*Castruggiuvanni*)
* Citât metropolitane di Messine (*Missina*)
* Citât metropolitane di Palermo (*Palemmu*)
* Provincie di Raguse (*Rausa*)
* Provincie di Siracuse (*Sarausa*)
* Provincie di Trapani (*Tràpani*)

## Storie
[...]

## Economie
[...]

## Traspuarts
### Autostradis
La regjon e je cuvierte di une rêt autostradâl a vonde complete:
* **A18** Messine-Catanie
* **A19** Palermo-Catanie
* **A20** Messine-Palermo
* **A29** Palermo-Mazara del Vallo-(Trapani)
E je in costruzion il trat Catanie-Siracuse de autostrade A18, il cui completament al è previodût par il 2009.

### Feroviis
La rêt feroviarie e tocje dutis lis citâts plui impuartantis, ancje se lis liniis a son scuasit dutis dal XIX secul, e son stâts fats pôcs intervents di modernament: lis liniis a binari dopli a son dome uns tocs de Palermo-Messine e de Messine-Catanie-Siracuse, par un totâl di 149 chilometris su un totâl di 1.360 km.

## Politiche
In Sicilie je l*'[[Assimbrea Riggiunali Siciliana]]*, cu 90 deputate.

### President
* Nello Musumeci

### Assessôrs
[...]

## Viôt ancje
[...]

## Leams
*  Sît ufiziâl de regjon
Sardegne

La **Sardegne** e je une regjon autonome a statût speciâl de Italie. E je la seconde plui grande isule dal Mâr Mediterani. E je bagnade dal Mâr Tiren, dal Mâr Mediterani e dal Canâl di Sardegne.

## Teritori
## Storie
## Economie
## Traspuarts
## Politiche
## Viôt ancje
## Leams
Numar atomic

Il **numar atomic** (indicât par solit cun **Z**, dal todesc *Zahl*, che al vûl dî numar, e cognossût ancje come **numar protonic**) al corispuint cul numar di protons che a son tal nuclei atomic. Intun atom neutri il numar atomic al è compagn dal numar di eletrons; se il numar di eletrons al è diviers, o vin un atom cjariât eletricamentri, clamât jon.
Di solit inte scriture chest numar al ven scrit come pediç a çampe dal simbul dal element chimic: par esempli 6C, parcè che il carboni al à sîs protons.
 
A ogni numar atomic al corispuint un diviers element chimic.

Atoms che a àn il stes numar atomic ma un diviers numar di neutrons a vegnin clamâts isotops.

## Vôs leadis

* Tabele periodiche
* Elements par numar atomic
* Pês atomic
* Numar di masse
* Numar neutronic
Fumate

La **fumate** nol è altri che un nûl che al è logât a une altece minime o propite parsore de superfcie de Tiere, formade di piçulis gotis di aghe in sospension. Al è un dai fenomens atmosferics che plui influence la mobilitât.

Come fenomeni meteorologjic, o fevelin di fumate cuant che che un nûl si à formât in conseguence di une pression atmosferiche relativementri alte, in presence di a vonde umiditât e cence aiar. Chestis trê condizions a fasin in mût che la la formazion e la permanence de fumate e sedi plui comun intes zonis planis e bassis. In chestis zonis cun di plui spes si cjatin roiis e lûcs di racuelte di aghe, che a casin alte umiditât e duncje a favorissin ancjemò di plui la fumate. La formazion e capite in dutis lis stagjons, ma a durin a vonde dome in Invier. 

I principâi efiets de fumate che no si jeve ma reste a son:
* Stabilizazion des temperaduris ambientâls su nivei bas, ancje sot dai 0&nbsp;°C, cussì che no si verifichin plui la alternance di temperadure tra dì e gnot.
* Diminuzion de visibilitât, che e je ridusude tai câs estrems a dome dîs metris.
* Aument dai efiets negatîfs dal incuinament atmosferic, pe mancjance di ventilazion.
* Aument sensibil de sensazion di frêt.

La mancjance di visibilitât rint plui dificilis o a voltis imposibii i traspuarts stradâl, il trafic aereo e maritim, cun conseguencis impuartantis ancje pe economie; la valutazion sbaliade des distancis, plui frecuente in câs di fumate a bancs, e je cause di incidents ancje grâfs.

In Friûl la fumate e je presint inte plane, aumentant di intensitât lant viers ovest, a cause ancje des tantis roiis che si cjatin inte Basse. Fumate a bancs si dîs ancje cenglon. In Italie la zone cun maiôr frecuence e intensitât di fumate e je la Planure Padane e in particolâr lis zonis tra Mantue, Ferrare, Rovigo e Padue, tant che la autostrade A13 che passe par chei puescj e je stade la prime a sperimentâ une segnaletiche anti fumate.
Kazimierz Kuratowski

**Kazimierz Kuratowski** (Varsavie, 2 di Fevrâr 1896 - 18 di Jugn 1980) al fo un dai plui grancj matematics polacs.
Carlo Michelstädter

**Carlo Raimondo Michelstädter** (ancje **Michelstaedter**) al nassè a Gurize ai 3 di jugn dal 1887, intune famee di origjins israelitis. Frut une vore scontrôs e sierât, al studià intal liceu di Gurize e daspò te universitât di Viene, iscrivintsi a la facultât di matematiche. Ma ben adore al si trasferì a Florence, li che al fasè amicizie cui zovins dal Istitût di Studis Superiôrs. tal 1905 ancje lui si iscrivè tal Istitût, sielzint la facoltât di Letaris. Al incentrà i siei studis soredut su l'Antichitât, rivant a une cognossince otime dal latin e dal grêc, ma cence mai meti in bande il grant mestri dal sô pinsîr, Giacomo Leopardi, che de sô filosofie al cjaparà in man plui di cualchi idee. Il titul de sô tesi di lauree al jere "La rettorica e la persuasione"; ai 17 di Otubar dal 1910 le spedì de sô cjase di Gurize a Florence par pueste, daspò al ingrampà il revolvar che al tignive in cjase e si copà cuntun colp in bocje. Al veve dome 23 agns.

## La retoriche e la persuasion

Tal so pinsîr, la vite de societât e je une mancjance di vite, dal moment che l'om al è sclâf dal Diu dai plasês, che al fas viodi al om plasês e ilusions che no son vêrs, ma che a lui i parin reâi.
La vite sociâl e je regolade de Retoriche, che e je l'insiemi des sôs convenzions, che a sfuarcin l'om viers la strade dai plasês, che lu distrain dal viodi la veretât, ven a stâi che la vite e je fate di dolôr. La Persuasion si pues otignîle dome vivint di moment in moment cence pensâ al indoman: dome in cheste maniere si pues pierdi la pôre de muart.
Ise la Persuasion alore une condizion mentâl positive?
No dal dut: la Persuasion e je fie de capacitât di insumiâsi che a vevin i antîcs tal pinsîr di Leopardi. Une midisine al mâl di vivi che però come la Retoriche e sburte l'om a gjavâ vie i voi de veretât. Cuale ise alore, la diference? Parcè Carlo aial miôr la Persuasion che no la Retoriche? La rispueste e je une: la Retoriche e ven dal alt, des regulis e des convenzions de societât, invezit la Persuasion e je il risultât di un resonament consapevul che ognidun di nô al à il podê di fâ. La Retoriche ti rive intor cuant che tu nassis; la Persuasion e je une mete che si jonç cuant che tu cressis. 
Ma la plui part dai oms e à miôr la Retoriche, parcè che, stant che nissune des dôs ti da la felicitât (la felicitât no je pussibile ta chest univiers, par Michelstädter) almancul la Retoriche ti da une ombre, i plasês,e cun chei si crôt di podê jemplâ il vueit che in veretât e je la esistence. Un vueit che al nas dal fat che l'om al è dome une part come dutis chês altris tal univiers, ai vôi de Nature al à il stes valôr di une furmie (al è il "Dialic de Nature e di un Islandês" di Leopardi!), e la sô uniche utilitât e sta tal nassi e tal murî, puartant indenant il cicli eterni de vite, il mieç midiant il cuâl la Nature si manten simpri identiche tes sôs trasformazions continuis.
Portugal

Il **Portugal** al è un stât de Europe ocidentâl che al fâs part de Union Europeane dal 1 di Zenâr 1986. La superficie e je di cirche 92 mil chilometris cuadris, cun oltri dîs milions di abitants. La capitâl e je Lisbone.

## Gjeografie
Il Portugal si cjate te penisule iberiche, e al confine dome cu la Spagne, a Est e a Nord; tes altris bandis al è bagnât dal ocean Atlantic.

Dal teritori portughês a fasin part ancje lis isulis Azoris e Madeira.

## Storie
Il Portugal al concuistà la indipendence tal XII secul, daspò de invasion dai Araps.

Vie pe Ete di Mieç il paîs al jere un dai plui atîfs pes esplorazions e pai comercis, in particolâr cul Ream Unît e la lege Anseatiche.

Tal XV e XVI secul al deventà un dai paîs plui impuartants pes esplorazions, partidis di lûcs tant che Lisbone e Lagos, come par esempli chês di Vasco de Gama, che al cjatà une gnove vie pes Indiis, cul passaç dal Cjâf di Buine Sperance. Cheste gnove rote e permetè un notevul increment dai comerciis cu la Indie.

## Division aministrative
Il Portugal al è dividût in 18 distrets aministratîfs (*distritos*):
# Lisbone (*Lisboa* in portughês)
# Leiria
# Santarém
# Setúbal
# Beja
# Faro
# Évora
# Portalegre
# Castelo Branco
# Guarda
# Coimbra
# Aveiro
# Viseu
# Bragança
# Vila Real
# (Il) Puart (*O Porto* in portughês)
# Braga
# Viana do Castelo
Ongjarie

La **Ongjarie** e je une republiche de Europe centrâl. E confine a Nord cu la Slovachie, a Est cu la Ucraine e la Romanie, a Sud cu la Serbie e la Cravuazie e a Ovest cu la Austrie e la Slovenie.

## Leams
Bari

*Se tu cirivis la citât taliane vjôt [[Bari (citât)]]*

Il **Bari** al è l’element chimic di numar atomic 56. Il so simbul al è **Ba**.
Lutezi

Il **Lutezi** al è l’element chimic di numar atomic 71. Il so simbul al è **Lu**.
Al è un element metalic dal grup di chês che ur disin tieris raris; il lutezi al comparìs associât par solit cul itri e si dopre cualchi volte in leghis metalichis e tant che catalizadôr in varis procès chimics.
Il lutezi al è un metal trivalent colôr blanc arint, resistent ae corosion e stabil sul aiar e al è chel plui pesant dai elements des tieris raris.
Par vie dal so alt cost di preparazion in cuantitâts consistentis, al à pôcs ûs comerciâi. Al cjate prin di dut implei in catalizadôrs pal cracking dal petroli e par reazions di alchilazion, idrogjenazion e polimerizazion.
Si cjate associât a cuasi ducj chei altris metai des tieris raris, ma mai di bessôl: il lutezi al è dificil di separâ di chei altris elements e al è chel mancul bondant di ducj i 92 elements in nature. Par chest al è ancje un di chei plui cjârs: un gram di lutezi al vâl plui o mancul sîs voltis un gram di aur.
Il plui impuartant minerâl di lutezi doprât in maniere comerciâl e je la monazite [(Ce, La e v.i.)PO4], che e conten il 0,003% di chest element. Il lutezi pûr metalic al è stât isolât dome di pôc, e al è tant dificil di preparâ. Si separe di chei altris lantanidis par scambi jonic (riduzion di LuCl3 anidri o LuF3 cuntun metal alcalin o alcalin-tierôs).
Tant che ducj chei altris lantanidis, ancje il lutezi al è tossic in maniere lizere, e soredut i siei composcj a varessin di jessi tratâts cun atenzion. Il polvar metalic di lutezi al pues incendiâsi e sclopâ, se al ven scjaldât. Il lutezi nol à nissun rûl biologjic intal cuarp uman, ma si pense che al puedi stimolâ il metabolisim.
Lussemburc

Il **Lussemburc** al è un stât de Europe centrâl, un dai fondadôrs de Union Europeane. Al è il plui piçul paîs de Union, guviernât da une monarchie parlamentâr comandade da un granduche, elet in maniere ereditarie.
Al confine a Est cu la Gjermanie, a Sud cu la France e a Ovest cu la Belgjiche.

## Economie
La monede dal Lussemburc al e l'euro mentri dal 1848 al 2002 la monede a ere il franc lusemburghes.

## Leams
Danimarcje

La **Danimarche** e je un stât de Europe centrâl, jentrade inte Union Europeane il 1 di Zenâr 1973. E confine a Sud cu la Gjermanie, e e je bagnade dal Mâr dal Nord e dal Mâr Baltic. E je il plui piçul paîs de Scandinavie, guviernade di une monarchie parlamentâr fin dal 1849. E fasin part dal ream ancje lis isulis Fær Øer e il teritori de Groenlande, che son purpûr autonoms e regolâts da leçs federais.

## Leams
Grecie

La **Grecie** e je un stât de Europe meridionâl, jentrade inte Union Europeane il 1 di Zenâr 1981. E confine a Nord-Ovest cu la Albanie e a Nord cun Macedonie dal Nort e Bulgarie e a Nord-Est cu la Turchie. E je bagnade dal Mâr Egeo e dal Mâr Ioni. 

Lis sô citât plui grants a son la capitâl, Atene, Salonic, clamade ancje Symprōteyousa (par grec: Συμπρωτεύουσα, ven a stâi: "co-cjapitâl"), Patras, centri plui impuartant dal Peloponês, e Candie, cjaflûc de Isule di Crete.

## Gjeografie
Il teritori da Grecie al è pai 4/5 di mont. I monts plui importants a son : il Pindo e il Rodope. Ates monts isolades a son : l'Olimp (2917m); l'Ossa; il Parnaso; il Taigeto. 

A fasin part de Grecie 2000 isulis intal Mâr Egeo: la plui grande e je Crete. La Grecie e je in plui il diesimprim stât par estension costiere (13676 km di cuestis). 

Lis planuris plui grandis a si cjatin in Tesaie e inte Macedonie Centrâl e a son impuartantis pe agriculture dal Paîs. 

I flums a son curts e cun bacins puars di aghe. I plui impuartants a son l'Aliakmone (297 km), l'Achelóos (220 km), il Peneo (216 km), l'Evros (514 km in cumun cun Bulgarie e Turchie), il Strymon (415 km, in cumun cu la Bulgarie), il Mesta (230 km), e l'Axios (388 km, in cumun cu la Macedonie dal Nord). 

I lâcs principâi a si cjatin a tramontan: il lâc Trichonida inte Etolie, il lâc Volvi, il lâc di Koroneia e il lâc Vegoritida inte Macedonie Centrâl, e il lâc Vistonida nella Macedonia Orientâl. Simpri a nord, il lâc di Prespa al è par un toc in Grecie( Il rimanent in Albanie e Macedonie dal Nord). 

## Clime
Il clime al è mediterani cun istâts cjaldononis, pocje ploie e unviers clips. Tes regjons dal intiern e tai monts il clime al pues divignî continentâl, cun ploiis fissis, unviers frêts e nevôs.

## Storie

## Leams

* Sîts Uficiâi : President // Prin Ministri // Organizaziòn Nazionâl Greche pal Turism // Newsletter "Greek News Agenda"
Poloni

Il **Poloni** al è l’element chimic di numar atomic 84, scuviart di Marie Curie. Il so simbul al è **Po.**
Radon

Il **radon** al è l’element chimic che inte tabele periodiche al à il simbul **Rn** e il numar atomic 86.
Curi

Il **Curi** al è l’element chimic de tabele periodiche degli elementi, che al à come simbul **Cm** e come numar atomic il 96.
Ream Unît

Il **Ream Unît** al è un stât de Europe ocidentâl. Al è formât de isule de Grande Bretagne e de bande nord-orientâl de isule d'Irlande. Al è componût de union politiche di cuatri regjons storichis: Ingletiere, Gales, Scozie, Irlande dal Nord o Ulster. 'E son ancje des dipendençis de corone (le'Isulis dal Canâl e le Isule di Man) che no fasin part de Union ma 'e son federadis al Ream Unît; al à ancje la giurisdizion su 14 teritoris separâts, fra chei Gjibiltere e le'Isulis Falkland. Il Ream Unît al è lât fûr de Union Europee al 31 di zenâr dal 2020 dopo iessi stât dentri dal 1 di zenâr dal 1973 cun t'un referendum che si è tignût al 26 di Juin dal 2016 cul risultât dal 51,9% di citadîns che an votât "yes" a le "brexit".

## Gjeografie
### Morfologje e svilup de cueste
Il teritori a nord al è montuôs, invezi a sud e a sud-est al è o di coline, o di planure. Les cjadenis montuosis plui importantis 'e son i Gramplâns, i Pennins e i Cantabrics. 

Les cuestis e son pluitost articulades e altis, soredut in Scozie e 'ntal sud-est de Ingletiere. Le'isulis plui importantis che si cjatin dongje il teritori marin, oltre a ches principalis di Gran Bretagne e Irlande, e son:
* Isulis dal Canâl
* Isule di Man

### Idrografie
I flums dal Ream Unît 'e son simpri plens di aghe, parcè che il teritori al è costantementi bagnât da ploe, ma no son tant luncs. Chei plui importants a son : il Tamigji, il Severn, il Clyde, il Mersey e il Trent. 
In Scozie 'e son ancje tancj lagos, dets "loch" ; il plui famous al è chel di Loch Ness, par vie di un ipotetic mostro che al vîf dentri. Il lago plui grant, però, si cjate in Irlande e si clame Lough Neagh. Inte isule di Gran Bretagne 'e son ancje tancj canai, che 'e coleghin lagos e flums ; chel plui important al è chel di Caledonie. 
I mârs che bagnin il Ream Unît 'e son : l'Oceano Atlantic, il Mâr d'Irlande e il Mâr dal Nord.

### Clime
Il clime dal Ream Unît al è oceanic.

## Storie
## Politiche
## Economie
## Viôt ancje
Carli III 

## Leams Esternis
* Sît Uficial sal Ream Unît
Laurenzi

Il **Laurenzi** al è l’element chimic de tabele periodiche, che al à come simbul **Lr** e come numar atomic il 103. Al è un element sintetic, radioatîf, di vite curte, transuranic, che al aparten ae tieris raris. Il laurenzi al ven sintetizât partint dal californi e nol à aplicazion pratichis 

## Carateristichis

L'aspiet visibil dal laurenzi al è scognossût, ma al è probabilmentri di colôr blanc-arint o grîs, e metalic. Pôc si sa des propietâts chimichis dal laurenzi, ma un prin studi su pôcs atoms al à mostrât compuartaments simii ai atinidis. 

Il laurenzi al è ancjemò dispes associât ae serie chimiche dai atinidis inte tabele periodiche. Purpûr, al contrari des altris tieris raris, l'element 103 al è dal bloc d, par cui par solit si lu met in cheste serie chimiche.

## Storie
Il laurenzi al fo sintetizât pe prime volte di Albert Ghiorso, Torbjorn Sikkeland, Almon Larsh e Robert M. Latimer ai 14 di Fevrâr 1961 tai *Berkeley Radiation Laboratory* (che vuê si clamin Lawrence Berkeley National Laboratory) jenfri de Universitât di Berkeley in Californie. Al fo prodot bombardant 3mg di materie componude di 3 isotops dal californi, cun jons di bôr-10 e bôr-11, dentri dal Aceleradôr Lineâr di Jons Pesants (HILAC).

I nuclis trasmutâts, deventâts eletricamentri cjariâts, a forin riclamâts cuntune atmosfere di eli e metûts adun suntun nastri condutôr di ram. Chest nastri al fo po spostât par posizionâ i atoms tirâts dongje devant di une serie di rilevatôrs a stât solit. La clape di Berkeley e ripuartà che l'isotop 103-257 al fo rivelât in cheste maniere e al decjadè mandant fûr une partesele alfa a 8,6 MeV cuntune emivite di 4,2 seconts.

Intal 1967, i ricjercjadôrs di Dubna, in Russie a segnalarin che no rivarin a confermâ come 103-257 l'emetidôr de partesele alfa cun emivite di 4,2 seconts. Cheste assegnazion e je stade cambiade in Lr-258 o Lr-259. Undis isotops dal element 103 a son stâts sintetizâts, di cui chel che dure di plui al è il Lr-256 cuntune emivite di 216 minûts (po al decjât intal nobeli-256). I isotops dal laurenzi a decjadin par mieç di emission alfa, fission nucleâr spontanie o cature di eletron (ordin dal plui comun a chel mancul comun).

La origjin dal non, preferît de American Chemical Society, al è la figure di Ernest Lawrence, inventôr dal ciclotron. Il simbul Lw al fo doprât intai prins moments, par daspò jessi cambiât in Lr intal 1963. Tal Avost dal 1997 l'International Union of Pure and Applied Chemistry (IUPAC) e à ratificât il non Laurenzi e il simbul Lr dilunc un incuintri a Gjinevre, in Svuizare.
Alps Orientâls

A son clamadis **Alps Orientâls** chês montagnis ch'a vadin dal pas dal Brennero tal Sud-Tirôl ae Siele di Vrata in Slovenie. Lis Alps Orientâls a si cjatin comprendudis tra Italie (tes regjons Trentin-Sud Tirôl, Venit e Friûl-Vignesie Julie), Austrie e Slovenie, e a cjapin dentri lis Alps Norichis, lis Alps Cjargnelis e lis Alps Juliis.
Irlande

La **Irlande** al è un stât de Europe ocidentâl, jentrât inte Union Europeane il 1 di Zenâr 1973. Al è formât da uns 5/6 de Isule d'Irlande. Al confine cu la Irlande dal Nord, che e fâs part dal Ream Unît.

## Leams
Mendelevi

Il **Mendelevi** al è l’element chimic de tabele periodiche di numar atomic 101. Il so simbul al è **Md**.
Svezie

La **Svezie** e je un stât de Europe setentrionâl, jentrade inte Union Europeane il 1 di Zenâr 1995. E je il plui grant stât de Penisule Scandinave. E confine a Ovest e a Nord cu la Norvegje, e a Nord-Est cu la Finlande. E je ancje bagnade dal Mâr Baltic.
A Sud-Ovest e je leade ae Danimarcje par mieç dal puint di Oresund.

## Leams
Finlande

La **Finlande** e je un stât de Europe setentrionâl, jentrade inte Union Europeane il 1 di Zenâr 1995. E confine a Nord-Ovest cu la Svezie, a Nord cu la Norvegje, a Est cu la Russie; e je bagnade dal Mâr Baltic a Ovest e dal Golf di Finlande a Sud.

## Leams
Ç

Ç ç

Il **Ç** (C cu al cedilie) al è il cuart segn dal alfabet furlan. Al derive de letare C, tierce letare dal alfabet latin.

## Storie

La letare ç e ven doprade in diviersis lenghis neolatinis, come francês, portughês e catalan.
Estonie

La **Estonie** e je un stât de Europe Nord-Orientâl, jentrade inte Union Europeane il 1 di Mai 2004. Al è il plui a Nord dai Paîs Baltics. E confine a Sud cu la Letonie, e a Est cu la Russie; e je ancje bagnade dal Mâr Baltic e dal Golf di Finlande.

## Leams
Cedilie

La **cedilie** e je un segnut, simil a une virgule (¸) che si tache sot di ciertis consonants come segn diacritic par modificâ la lôr pronuncie. La code e nasè come la metât finâl intes miniaturis di une "z" corsive, e la peraule "cedilie", dal spagnûl "cedilla", e je un diminutîf dal non spagnûl vieri par cheste letare, ceda. Par antîc si à pronunicât ancje *cerilla*.

Chest diacritic al è nassût in Spagne e te ete di mieç si à pandût in cuasi dutis lis lenghis romanichis, par segnâ un sun africât, par esempli tal catalan (*ce trencada*), tal portughês, tal francês, tal ocitan e ancje intai volgârs talians medievâi; vuê in chestis lenghis la pronuncie e je deventade come chê di une s (sibiliante dentâl sorde), ma inte ete di mieç e jere ancjemò africade; par spagnûl no je plui doprade za dal 1800.

La forme plui pandude e je che de cedilie cun la letare c; si cjatin ancje cun cualchi altre letare, soredut la s par indicâ il sun /ʃ/ in Lenghe curde e altris lenghis de Asie centrâl.

## La cedilie par furlan
La cedilie e je doprade te grafie uficiâl furlane sot de letare c par indicâ une africade postalveolâr /tʃ/ di pronunciâ plui o mancul come la c dal talian *cena*; la cedilie no si dopre devant des vocâls "i" o "e".  Si la cjate ancje tal furlan dal '200 e dal '300, cun pronuncie sorde e sonore, par po deventâ simpri plui rare, a favôr de z; e ven tirade fûr dal abât Pirone, tal so vocabolari dal 1871 (dulà che al dopre la ç come te grafie moderne, e çh pe grafie moderne cj, come in *çhan*). La letare no si le cjate plui tal Gnûf Pirone dal 1935, ma e torne inte grafie proponude di Xavier Lamuela e deventade daspò chê standard. Inte grafie Faggin-Nazzi, il sun /tʃ/ al ven rapresentât invezit cun la letare č.
Dubni

Il **dubni** al è l’element chimic de tabele periodiche, che al à come simbul **Db** e come numar atomic 105.
Copernici

Il **copernici** (un timp clamât ununbium) al è l’element chimic di numar atomic 112. Il so simbul al è **Cn** (un timp al veve par simbul **Uub**).

Il non *ununbium* al è il non provisoriementri assegnât dal IUPAC.
Ununtrium

**Ununtrium** al è il non di un element de tabele periodiche, che al à come simbul **Uut** e numar atomic 113.

Il non *ununtrium* al è il non provisoriementri assegnât dal IUPAC.
Ununquadium

L**ununquadium** al è l’element con numar atomic 114, ed è un element transuranico sintetic.

Il non * ununquadium * al è il non provisoriementri assegnât dal IUPAC.
Ununhexium

**Ununhexium** al è il non dal element de tabele periodiche, che al à come simbul **Uuh** e numar atomic 116.

Il non *Ununhexium* al è il non provisoriementri assegnât dal IUPAC.
Darmstadti

Il **darmstadti** (un timp clamât **ununili**) al è l’element chimic de tabele periodiche, che al à come simbul **Ds** (un timp il simbul al jere **Uun**) e tant che numar atomic il 110.
Ununseptium

**Ununseptium** al è il non provisoriamentri dât a un element chimic de tabele periodiche che nol è stât ancjemò scuviert. Il so numar atomic sl è 117 e temporaneamentri al à par simbul Uus.
Ununoctium

**Ununoctium** (o *Eka-[[radon]]*) al è il non provisoriamentri dât dal IUPAC, a un element de tabele periodiche, che al à par simbul **Uuo** e numar atomic 118.
Letonie

La **Letonie** e je un stât de Europe Nord-Orientâl, jentrade inte Union Europeane il 1 di Mai 2004. E confine a Nord cun l'Estonie, a Est cu la Russie, a Sud-Est cu la Bielorussie e a Sud cu la Lituanie; e je bagnade dal Mâr Baltic.

## Leams
Lorenzo Petterle

L'investigatôr privât **Lorenzo Petterle** al un personaç leterari creât di Sandri Di Suald e protagoniste dai romançs La gjandusse dal 1984 e Ah! La provincie dal 1985, lis primis contis dal gjenar zâl de leterature furlane.

Petterle al è un investigadôr privât. Al à un piçul ufici a Udin, e lant daûr dai stereotips classics dal gjenar, al è cence bêçs e no masse ben viodût de polizie e in particolâr dal ispetôr Guido, che dut câs ae fin, salacor bruntulant, al finìs simpri cul judâlu.

Lis aventuris a son contadis in prime persone e cuinçadis cuntun grum di ironie. La lenghe doprade e je un miscliç di variis varietâts, soredut di chê centrâl cuntun alc di chês des bandis di Gurize, ma ancje cuntune vore di neologjisims e di peraulis modernis.

## Aventuris di Petterle
* La Gjandusse - ven a stâi il curiôs câs di Giulio Burello di profession restauradôr e impestât.

* Ah! la Provincie - 2e inchieste da l'investigatôr Lorenzo Petterle
La gjandusse

**La Gjandusse - ven a stâi il curiôs câs di Giulio Burello di profession restauradôr e impestât** al è un romanç di Sandri Di Suald publicât dal 1984 inte Golaine *Scritôrs dal dì di vuê* de Societât Filologjiche Furlane. Il libri al fo segnalât de jurie dal premi San Simon di Codroip dal 1983 .

## Trame

L'investigatôr Petterle al ven ingaiât de mari dal restauradôr Giulio Burello par cirî di provâ che chest al è muart copât e no par vê cjapât une malatie che someave scomparide di agnorums: la peste.
Petterle al scuvierzarà il sporc, la gjelosie e la coruzion che a son tal mont dal restaur masse leât ai apalts publics e a lis sieltis, fatis no simpri cence interès personâi, dai studiôs academic.
Di peste al murirà in curt ancje l'assistent di Burello. Petterle al scomence a vê il sospiet che a sedin stâts velenâts ma ae fin al scuvierzarà che i vêrs motîfs par che al è stât ingaiât a son altris.

## Critiche
La opare e je une vore interessante sedi pal gjenar, jessint il prin romanç zâl in lenghe furlane, sedi pe lenghe une vore elegante e dongje a che fevelade. Il lengaç nol plasê dut câs masse ae jurie dal San Simon che intal verbâl dal premi a scrivè che al jere un lavôr che no si podeve acetâlu sul plan de purece.
Une vore interessant a je la atmosfere de conte che a ricuarde che dai noir americans, misturade a une vore di ironie.

Lis aventuris dal investigatôr Petterle a continuaran tal romanç Ah! La provincie.
Bulgarie

La **Bulgarie** e je un stât de Europe orientâl, jentrade inte Union Europeane il 1 di Zenâr 2007. Il paîs al fâs part de Penisule Balcaniche. E confine a Nord cu la Romanie, a Sud cun Grecie e Turchie e a Ovest cun Serbie e Macedonie. E je bagnade a Est dal Mâr Neri.

## Gjeografie

## Storie

## Politiche
## Economie
## Viôt ancje
## Leams
Ah! La provincie

***Ah la Provincie - 2e inchieste da l'investigatôr Lorenzo Petterle***, al è un romanç di Sandri Di Suald publicât de editrice Ribis intal 1985 che al à vinçût il premi San Simon di chel an.

## Trame

La storie e à par sfont une schirie di muarts che a somein fats daûr di un rituâl tant che dai sacrificis a antîcs dius celtics.
L'investigatôr Lorenzo Petterle clamât a indagâ di une zovine. Al cjatarà il prin muart. A vignaran fûr des storiis di bêçs, di trufis, di amôrs clandestins e al sarâ propit Petterle a vignî sospetât de polizie. Par fortune, cul jutori dal so ami l'ispetôr Guido al rivarà a scjampà e a scuvierzi la veretât.

## La critiche
La ironie de narazion e la ambientazion une vore origjinâl pe leterature furlane a plaserin une vore ae jurie dal premi San Simon. La conte e je ancjemò plui biele dal rimarchevul La gjandusse di doi agns indaûr, sedi pe atmosfere che ricuarde lis oparis forestis classichis dal gjenar noir, sedi pe ironie e pe paronance stilistiche dal autôr.
Malte

**Malte** e je une isule e un stât de Europe meridionâl che e je jentrade te Union Europeane tal 2004. E je logade fra Sicilie e Libie.

## Gjeografie

Valletta-36-Kuppelbau-1989-gje.jpg|Valletta
Malta-112-Popeye Village-1989-gje.jpg|Popeye Village
Mnajdra-10-Touristin-1989-gje.jpg|Mnajdra
Mdina-18-Gasse-Fenster-1989-gje.jpg|Mdina
Tarxien-02-Portal-1989-gje.jpg|Tarxien
Victoria-14-Zitadelle-1989-gje.jpg|Victoria
Ghajnsielem-02-Kirchen-Hafen-1989-gje.jpg|Ghajnsielem
Xlendi-16-Wachturm-1989-gje.jpg|Xlendi
Malta-126-Sannat-Spiegel-Strasse-1989-gje.jpg|Sannat
Malta-162-Gordan Lighthouse-Victoria-1989-gje.jpg|Gordan Lighthouse


## Leams
Viktor Dyk

**Viktor Dyk** (31. 12. 1877, Pšovka u Mělníka – 14. 5. 1931 Lopud) al fo un poete, scritôr, politic e avocat cec.

Si laureà a Praghe, al timp sot dal imperi de Austrie Ongjarie. Dal 1907 al fo diretôr de riviste *Limìr*. Dilunc de prime vuere mondiâl al fo arestât pe ativitât cuintri dal imperi.

Cu la nassite de Cecoslovachie, intal 1918, al jentrà te redazion di Národní listy. Politichementri, intal 1911 al jentrà intal *Státoprávne pokroková strana* e intal 1918 al partecipà ae creazion dal *Národní demokratická strana*, cun chest partît al deventà deputât e senatôr intal parlament cecoslovac.

## Oparis

### Poesie
* *A porta inferi*, 1897
* *Síla života*, 1898
* *Marnosti*, 1900
* *Buřiči*, 1903
* *Satiry a sarkasmy*, 1905
* *Milá sedmi loupežníků*, 1906
* *Pohádky z naší vesnice*, 1910
* *Giuseppe Moro*, 1911
* *Prohrané kampaně*, 1914
* *Lehké a těžké kroky* , 1915
* *Zápas Jiřího Macků*, 1916
* *Noci chiméry*, 1917
* *Anebo*, 1918
* *Okno*, 1921
* *Pan poslanec*, 1921
* *Poslední rok*, 1922
* *Podél cesty*, 1922
* *Domy*, 1926
* *Zpěvy v bouři*, 1928
* *Devátá vlna*, 1930

### Narative

* *Hučí jez a jiné prózy*, 1903
* *Píseň o vrbě*, 1908
* *Příhody*, 1911
* *Krysař*, 1915
* *Tichý dům*, 1921
* *Tajemná dobrodružství Alexeje Iványče Kozulinova*, 1923
* *Můj přítel Čehona*, 1925
* *Holoubek Kuzma*, 1928

### Romançs

* *Konec Hackenschmidův*, 1904
* *Prosinec*, 1906
* *Prsty Habakukovy*, 1925
* *Soykovy děti*, 1929

### Teatri

* *Epizoda*, 1906
* *Smuteční hostina*, 1906
* *Posel*, 1907
* *Zmoudření Dona Quijota*, 1913
* *Veliký mág*, 1914
* *Zvěrstva*, 1919
* *Ondřej a drak*, 1920
* *Revoluční trilogie*, 1921
* *Napravený plukovník Švec*, 1929

### Memoriis
* *Vzpomínky a komentáře*, 1927
Cjarbon

Il **cjarbon** (o ben **cjarvon** o **cjarvoncli**) al è un minerâl di colôr scûr. Al è fat di carboni, idrocarbûrs e in piçule part di sulfûrs e altri materiâi. Il cjarbon al si forme cu la pirolisi di biomassis, soredut di origjin vegjetâl, soteradis sot dai sediments spes diviers chilometris.

Parche al nassedi dal cjarbon al covente che il materiâl organic, une volte muart, al si cjatedi in curt cence ossigjen a nivel molecolâr. Chest al pues di solit sucedi tes fôs dai flums o ancje tai lâcs o tes palûts dulà che il materiâl al pues finì cul jessi soterât in pôc timp. La gran part dal carbon che al si cjate al dì di vuê al si è formât te etât gjeologjiche de ere carbonifare.

Il cjarbon al è une des principâls fonts energjetichis dal om ancje se al va dite che al è une vore incuinant. Intal 2005 si stimave che intal mont il 40% de energjie eletriche a fos fate doprânt il cjarbon. A si calcole che a sedin riservis di minerâl par 300 agns.

## Tips di cjarbon

* Atrancite
* Lignite
* Coke
Wikimedia Commons

**Wikimedia Commons** (in curt ancje **Commons** o **Wikicommons**) al è un archivi di figuris, suns e altris files multimediâi cun licence libare. Al è un progjet de Wikimedia Foundation. I files cjamâts sù in chest archivi a puedin jessi doprâts cence altri lavôr intai altris progjets disponibii sui servidôrs Wikimedia, includudis dutis lis edizions de Vichipedie.

Il progjet al nas ai 7 di Setembar dal 2004. Ai 24 di Mai dal 2005 al rive al numar significât di 100.000 files multimediâi; al fo ancje il prin progjet Wikimedia a doprâ il software MediaWiki inte version 1.4. Il lengaç predeterminât jentri di Commons al è l'inglês, ma i utents a puedin sielzi intes preferencis la lenghe di doprâ pai messaçs dal sisteme (ancje par furlan) e diviersis pagjinis, par esempli chê principâl, a son stadis voltadis in altris lenghis.

Dal 2005 Wikimedia Commons no lasse cjamâ sù files che no vedin licencis libaris, come chês che a limitin l'ûs comerciâl dai materiâi o che a son dadis fûr secont dal dal fair use, un grum doprât tai Stâts Unîts. Lis unichis licencis che si puedin sielzi al moment a son la GFDL, lis variants de Creative Commons cence restrizions su l'ûs comerciâl e il domini public.

Dal Mai 2005 in ca a son stâts metûts plui di 10.000 riproduzions di pituris, di chês antighis a chês modernis, pluui di 7.000 files cun pronunciis e tescj lets in variis lenghis, regjistrazions di musiche classiche e filmâts di discors storics.

Dal Jugn 2006 no si puedin plui cjamâ sù files in formâts cuvierts dai dirits, come MP3; il formât conseât pai files audio al è chel libar OGG.

Intal Avrîl 2007, Commons al conten plui di 1.300.000 files multimediâi.

## Leams esternis
*  
*  
*  - , istruzions in curte par scomençâ a doprâ Commons par talian
*  - Commonshelper, par trasferî files za presints intun progjet
*  - , programut par cjamâ sù tancj files intun colp
*  - Imprest par verificâ dulà che lis figuris a vegnin dopradis
Regjons de Italie

L'Italie e je ripartide in 20 **regjons**, che e son ents autonomis, cun lôr statûts, podês e funzions. Cinc des regjons talianis a son autonomis a statût speciâl, par vie de lôr posizion gjeografiche e des particolaritâts linguistichis.

## Liste des regjons
Popolazion: dâts ISTAT (2006)

Lis regjons autonomis a statût speciâl a son segnadis cuntun (*).
Molîs

Il **Molise** al è une regjon de Italie centrâl. E confine a Nord cun l'Abruç, a Sud-Ovest cu la Pulie, a Sud cu la Campanie e a soreli bonât cul Lazi. A soreli jevât al è bagnât dal Mâr Adriatic. Il cjâf lûc al è Campobasso.

## Teritori
## Storie
## Economie
## Transpuarts
## Politiche
## Viôt ancje
## Leams
Açâl

L**'açâl** e je une leghe di fier misturât cuntune percentuâl di carboni che e va dal 0,008 al 1,76%.

Il fier al è un metal cedevul e facil di lavorâ ma cun pocje resistence. Il carboni i dâ durece e resistence. A secont de percentuâl di carboni si àn dai tips diferents di açâl. Cuant che la percentuâl di carboni e je alte la leghe e je une vore dure ma crevadice, cuntune percentuâl di carboni basse e je mancul dure ma mancul crevadice.

Inte leghe a si puedin cjatâ di spes altris materiâi, cualchidun a si misture intal procès di combustion, come par esempli il solfar o il fosfar, altris a vegnin zontâts a pueste par miorà la leghe. Al è il câs dal nichel, dal crom, dal molibden e altris.

L'açâl al à une grande impuartance inte economie moderne. Ogni àn si fasìn intal mont un 500 milions di toneladis de leghe.

## Cjale ancje

* produzion dal açâl
Biochimiche

La **biochimiche** al è il studi dai procès chimics e di trasformazion intai organisims vivents. Si ocupe de struture e dal funzionament dai components des celulis come lis proteinis, i carboidrâts, i lipidis, i acits nucleics e altris moleculis che a si cjatin intes celulis. Si pues disi che al fâs part de biochimiche il studi di cualsisei reazion chimiche che a à a ce fâ cun enzims sedi naturâi che artificiâi.

A fasin part de biochimiche:
* La biologjie celulâr
* La gjenetiche
* La imunologjie
* La farmacologjie
Jan Lukasiewicz

**Jan Łukasiewicz** (Lvov, Austrie-Ongjarie, 21 di Dicembar 1878 - Dublin, Irlande, 13 di Fevrâr 1956) al fo un filosof e matematic polac.

I siei principâi lavôrs a son centrâts su la logjiche matematiche. In chest cjamp al à introdot novitâts di grande impuartance inte logjiche proposizionâl, intal principi di no contradizion e intal principi dal tierç gjavât. Al è ancje cognossût pe invenzion di une notazion che no dopre lis parentesis, clamade notazion polache, a vonde doprade in cjamp informatic e che e sarà la base dai prins calcoladôrs programabii de Hewlett Packard.

Il non si pronuncie intal Alfabet fonetic internazionâl [jan wuka'ʃɛvɪtʃ].

## Leams esternis
*  Biografie di Jan Łukasiewicz sul sît de Turnbull University
Citât dal Vatican

La **Citât dal Vatican** e je un stât de Europe centrâl, indipendent dal 1929 e subiet ae autoritât dal Pape de Glesie Catoliche, e al è completamentri circondât da la citât di Rome, capitâl de Italie.

## Gjeografie
Il cûr dal Stât dal Vatican e je Place San Pieri dulà si cjate le basiliche cul stes non, cu la cupule progjetade da Michelangelo Buonarroti.

Clamât *il cupolone*, tant cjâr a la int di Rome, al è cognossût in dut il mont par vie dai visitadôrs che rivin di dut il mont.

Dentri des muris dal periodi de Etat di mieç e dal Rinassiment, si cjate il Palaç dal governadôr e i Zardins dal Vatican

## Storie
La indipendence dal Vatican e fo ricognossude l'11 di Fevrâr 1929.
Benito Mussolini, Prin Ministri dal guvier dal Ream d'Italie, al firmà cul segretari di stât dal Vatican, cardinâl **Gasparri'' i [[Pats Lateranens]] (dal non dal Palaç talian di San Zuan in Lateran) indulà al fo firmât il tratât e il Concordât.
Chest tratât al permetè di sierâ dutis lis cuestions jenfri la Glesie e il stât talian e ae cuestion romane, che durave dal 1870 cu la anession dal Stât Pontifici al Ream d'Italie. Cheste negoziazion e durà plui o mancul doi agns e mieç. Prime dal tratât, il teritori de citât al jere teritori talian, tutelât par la leç.

== Politiche ==
Il stât al è l'unic esempli al mont di [[monarchie assolude]] eletive: inte figure dal [[Pape]] a son riunîts i podês legjislatîf, esecutîf e judiziari.
Il guvier dal stât al è la [[Sante Sede]], che e je ancje proprietarie di ducj i stabii logâts intal teritori vatican e intes zonis sogjetis ae extrateritorialitât.

== Economie ==
La produzion di ricjece dal stât e je scuasit esclusivementri componude dai investiments che la [[Sante Sede]] e à tai paîs forescj, da lis renditis e rimessis des [[diocesi]]s in dut il mont. 

== Art ==
=== Museus vaticans ===
== Traspuarts ==
La Citât dal Vatican e je dotade di un elipuart, logât insom dai Zardins Vaticans e utilizât dome dal pontefiç e dai cjâfs di stât in visite. Pai viaçs par avion a son doprâts i aeropuarts de citât di Rome.

La rêt feroviarie interne e je lungje mancul di un chilometri, e e je colegade ae rêt taliane a traviers di un puint ch'al si zonte cui binaris de stazion di **Rome San Pietro'''. Al dì di vuê e je usade dome pai traspuarts di marcjanziis.

La rêt stradâl e à dome stradis di citât, e la circolazion e je riservade ai veicui autorizâts.

## Viôt ancje
* Pape
## Leams
*   Sît ufiziâl dal Vatican
Semafar

Un **semafar** al è un dispositîf mecanic o eletric che al regole il trafic dai veicui e dai pedon s intes croseris. Il gjenar plui comun di semafar al è chel cun trê lûs di colôr:
* Vert, par lâ indevant
* Ros, par fermâsi
* Zâl o narançon come passaç intermedi tra vert e ros (e in ciert paîs ancje doprât par segnalâ che al sta par vignî il vert).

Il zâl al ten un significât diviers a seconde se al è intermitent (par indicâ di lâ planc, sta atents) o fis (fermâsi, se la nestre velocitât nus permet di fâlu cun sigurece).

Il prin semafar s puedin jessi consideradis lis lûs di transit instaladis devant dal parlament britanic a Westminster; la idee e fo dal inzegnîr J.P. Knight, specialist di segnâi feroviaris. Chest argagn al scomence a funzionâ ai 10 di Dicembar dal 1868, al imitave i segnâi su lis feradis e veve lis lûs a gas di colôr vert e ros impiadis dome vie pe gnot. La sô vite e fo curte, parcè che dopo pôc timp al esplodè par vie di un sfortunât incident, copant un puliziot; chest al ferme il disvilup de idee fintremai la invenzion de automobil.
Il prin semafar moderni al fo instalât ai 4 di Avost dal 1914, a Cleveland, tai Stâts Unîts. Al gjestive il trafic tra il viâl Euclides e la vie 105 Est. Al veve dôs lûs, une rosse e une verde, montadis parsore di un supuart a forme di braç. Al veve mandave fûr ancje dai suns par segnalâ cui che stave passant
PL Kyodan

Il **PL Kyodan** o **Glesie de Perfete Libertât** e je une des gnovis religjons gjaponesis che e je nassude de culture dal zenbudisim in Gjapon, al inizi dal XX secul. Il PL al insegne che "la vite e je art". I oms a son nassûts par esprimi la lôr individualitât uniche in dut ce che a fasin - "creant art verosimil". Par miorâ lis lôr vitis e superâ lis dificoltâts i credents a son puartâts dal patriarcje (*Oshieoya-sama*) e dai ministris a cognossi i motîfs di chescj problemis. Il PL nol à un libri sacri come la Biblie, ma al à 21 principis rivelâts dai fondadôrs de glesie.

## Lis 21 regulis dal PL
    
* 1) La vite e je art.
* 2) La vite dal om e je la sô propie espression.
* 3) L'om al è une manifestazion dal Diu.
* 4) Lis soferencis a nassin parcè che no son esprimudis.
* 5) Cul lassâsi cjapâ des emozions si piert la personalitât.
* 6) Un al esist cuant che l'ego nol è assent.
* 7) Dut al esist inte relativitât.
* 8) Vîf radiant come il soreli.
* 9) Ducj i oms a son compagns.
* 10) Ame te e il prossim.
* 11) Ten simpri di voli Diu.
* 12) Secont il non al esist un percors.
* 13) Al è un percors par l'om e un pe femine.
* 14) Dut al esist pe pâs mondiâl.
* 15) Dut al è spieli.
* 16) Dut al va indevant e al à une evoluzion.
* 17) Cîr e ten ce che a conte di plui.
* 18) Ogni moment al è decisîf.
* 19) Scomence cuant che tu sintis alc.
* 20) Vîf in ecuilibri tra fats e çurviel.
* 21) Vîf inte libertât perfete.

----

* William Trotter: A Unique Spiritual Journey - Practising the teachings of Perfect Liberty Kyodan
* Marcus Bach: Power of Perfect Liberty, Prentice Hall, 1972, ISBN-10: 0136868320, ISBN-13: 978-0136868323
* Miki Tokuchika: Vida é arte, 1979
* PL Kyodan International
* PL Kyodan link collections
* PL Newsletter
* M. Bach Power of Perfect Liberty online
* Encylopaedia Britannica: PL Kyodan
* Japanese Golf Religion
* Nakamaki Hirochika: Perfect Liberty Kyodan in Brazil
Eneide

La **Eneide** e je un poeme epic in viers esametris, di 12 libris, che e conte lis vicendis par tiere e par mâr di Enee che, dopo de distruzion di Troie, par volê dal destin al à, ancje se nol vûl, di lâ tal Lazi par fondâ une citât e tacâ une dinastie di li che al sarès nassût Romul, la citât e l'imperi di Rome e ancje l'imperadôr August. Cussì si intiesseve une continuitât tra un imperi e une civiltât dal orient cuntune dal ocident. Tal poeme si contin i viaçs e lis aventuris dal eroi troian e de sô int ator pes cuestis dal Mediterani (tant che  Odisseu te Odissee di Omêr), un so calâ tal mont dai muarts e, insom, lis vueris fatis dilunc des rivis dal Tibar cui popui latins par concuistâ un teritori e fondâ une citât. Chest toc al somee cetant aes contis di bataiis, sfidis e assedis de Iliade di Omêr. Duncje la Eneide e jeune sorte di sintesi de Iliade e de Odissee. A fâle, Virgjili al fasè gare cun Omêr ma ancje cun ducj i autôrs romans di poemis epics prime di lui, e prin di ducj chel plui famôs, Eni.
Partigjan

Il **partigjan** al è un combatent armât che nol fâs part di un esercit regolâr, ma a un moviment di resistence organizât in grups. In Italie, cu la peraule partigjan, si intint normalmentri cui al faseve part de Resistence taliane in te Seconde Vuere Mondiâl.
Carateristiche dal partigjan al è il no vê intor une divise militâr.

La vuere partigjane e je scuasit simpri une vuere di resistence cuintri une ocupazion militâr, une colonizazion di un teritori de bande di cualchi paîs. Tal chest sens, si ricuardin l'Esercit di liberazion de Jugoslavie, la Resistence todescje (la Rose Blancje e la Rote Kapelle). Jerin moviments partigjans ancje tal cas di vueris civîi come tal câs de vuere civîl spagnole.

## Carateristichis dal partigjan

* Partecipazion volontarie
* Nol puarte une divise militâr o cualchi segnâl di ricognossiment (pal dirit internazionâl al ûl di jessi une fuarce iregolâr)
* Organizazion in grups armâts

## Leams esternis
**[http://www.treccani.it/vocabolario/partigiano/ Partigiano]*, tal vocabolari di *treccani.it*
**[http://www.treccani.it/enciclopedia/partigiano/ Partigiano]*, te enciclopedie di *treccani.it*
Odissee

La **Odissee** e je un dai doi grancj poemis epics grêcs che si pense che a sedin dal poete Omêr. La date si fâs lâ par solit al periodi tra il 800 p.d.C. e il 700 p.d.C. L'argoment al è in part la continuazion de Iliade contant lis aventuris dal eroi grêc Odisseu (o Ulìs, a la latine) vie pal so lunc viaç par tornâ te sô patrie Itache, dopo che e jere colade Troie. A son 24 libris, par un totâl di 12.110 esametris.
Il poeme al è un dai tescj plui impuartants de culture classiche ocidentâl, e si lei ancjemò in dut il mont sedi par origjinâl che tes traduzions.

Il test al cjape tant al è moderni par la trame che no cor drete ma e zire. I aveniments a somein movisi no tant, come che al capite in altris poemis dulà che son personaçs feminins a movi la storie, ma par lis sieltis dai vuerîrs e dai erois. 
la peraule "odissee" e à cjapât il sens di un viaç lunc e fadiôs e cence fin o di une imprese un grum dificile.

## La Odissee furlane

La Odissee di Omêr e je stade voltade par furlan di Sandri Carrozzo e Pierluigi Visintin e publicade intal 2007. Un lavôr lât indenant 8 agns; cheste e je la prime traduzion integrâl di un poeme epic classic dopo chê de Eneide curade dal gurizan Zuan Josef Busiç tal '700.
Une traduzion integrâl cun test in bande, une traduzion filologjiche, in esametris furlans che a mantegnin il ritmi dal origjinâl grêc.
Omêr

Cul non **Omêr** (grêc* Ὅμηρος*, *Hómērosle*) la tradizion e clame il autôr de Iliade e de Odissee. Si pense che al sedi vivût intal secul VIII p.d.C.. 
La biografie e je pôc clare tant je vere che ben siet citâts a vuelin che al sedi nassût li di lôr, la plui part a son inte Asie minôr. 
Dut câs la Iliade e je scrite in dialet ionic, dimostrazion dal fat che al ven di che part di mont, de coloniis ionichis de cueste anatoliche. 
Secont Erodot la date de nassite di Omêr e je ator tra il 1194 e il 1184 p.d.C., pôc dopo la vuere di Troie, ma nol è sigûr. 

La “Odissee” di Omêr e je stade voltade par furlan di Alessandro Carrozzo e Pierluigi Visintin intal 2007.
Ovidi Colùs

**Ovidi Colùs**, **Ovidio Colussi** par talian (Cjasarse, 9 di Zenâr 1927), al è un poete e scritôr furlan. 

Di zovin al è stât un dai fondadôrs de *[[Academiuta di lenga furlana]]* di Pasolini. Di lui al à imparât lis primis nozions de grafie e il grant amôr pe lenghe. 

Tal 1947 al à lassât l*'Academiuta* e al à tacât a lavorâ inte mecaniche (si jere diplomât tal Istitût tecnic industriâl "Arturo Malignani" di Udin). Tai agns al à fat l'imprenditôr mecanic, il libar professionist e l'aministradôr public, al è ancje stât sindic di Cjasarse. 

Al è tornât ae leterature intal 1980 cu la racuelte di poesiis *Li' Posselvis* par passà daspò ae prose, intai agns seguitîfs al à vinçût il premi San Simon tal 1982 cun Pâs e vuera e tal 1985 cun Disfurtunis. Dal 1990 al è deventât un dai redatôrs dal *Strolic* de Filologjiche.

Colùs al à simpri scrit inte variante di Cjasarse.

## Bibliografie
**Li' Posselvis*, Udin 1980; 
**Torzeonant*, San Vît dal Tiliment 1982; premi Peghin.
**Pâs e vuera*, Udin 1983; premi San Simon.
**Il paron*, Udin 1985; 
**Disfurtunis*, Udin 1986; premi San Simon
**Il pilustrat*, Udin 1987; 
**Chei di Pagura*, Udin 1990; 
**Il plevàn*, Udin 1991; 
**Nei giorni dell'Academiuta*, Udin 1994
**Memorie di un accademico*, Udin 2005
Disfurtunis

**Disfurtunis** è je une racolte di cinc contis di Ovidio Colus che intal 1986 e à vinçût, ex acqueo cun *[[Ah! La provincie]]* di Sandri di Suald, il premi San Simon pe narative.

## Lis tramis

Si trate di cinc contis dramatichis dulà che si viôt la abilitât di Colus di descrivi in mût vîf i personaçs cu lis azions e i dialics. Colus al si ten simpri neutrâl e ogjetîf rispiet ai soi personaçs e al descrîf dut cun precision e bravure ma cence cjapâ lis parts di nissun. La storie plui famose dal libri e je *Marcinelle* dulà che si conte di cemût che un minadôr al veve salvât un amì intal disastri minerari de Belgjiche. Tancj agns dopo a tocjarà al amì cirî di salvâlu cence rivâ.

Lis contis a son dutis scritis doprant il furlan di Cjasarse.